
СПРАВКА
ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНАТА КОНСУЛТАЦИЯ ПО ПРОЕКТА НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 1 ОТ 2012 Г. ЗА КОНТРОЛА И ОПАЗВАНЕТО НА ГОРСКИТЕ ТЕРИТОРИИ



	№
	Организация/
потребител
(вкл. начина на получаване на предложението)
	Бележки и предложения
	Приети/
неприети
	Мотиви

	1. 
	NAOPF Gorovladeletz
(Портал за обществени консултации на 26 ноември 2024 г.)
	Промяна в чл. 61 от наредба 1.
	
	

	
	
	От Сдружение НССНГ „Горовладелец" предлагаме следните промени:
	
	

	
	
	Чл. 61. (1) Изработването на нов екземпляр от регистрирана марка се извършва след унищожаване на повредената марка.
(2) Изваждането от употреба на марките се извършва със заповед на органа, който води съответния регистър.
(3) (Нова – ДВ, бр. 79 от 2015 г.) Изваждането от употреба на КГМ се извършва при:
1. наличие на уведомление в случаите по чл. 60, ал. 1;
2. отписване от регистъра по чл. 235 ЗГ на лицето, на чието име е регистрирана марката;
3. писмено заявление от лицето, на чието име е регистрирана марката;
4. смърт на лицето, притежател на марката. – дублира се с т. 2 защото, в тези случаи лицето се отписва от регистъра - има го в основанията за отписване от регистъра по чл. 235.
	
	

	
	
	НОВА Ал. 4 Извадените от употреба КГМ се въвеждат в употреба със заповед на изпълнителния директор на ИАГ въз основа на писмено заявление на притежателя на марката при:
1. Намиране/откриване на изгубена или открадната КГМ - за случаите по ал. 3, т. 1;
2. вписване в регистъра по чл. 235 от ЗГ на лице, отписано от същия - за случаите по ал. 3, т. 2, с изключение на случите по чл. 239, ал. 1, т. 2 от ЗГ;
3. изрично изявено желание на лицето, на чието име е регистрирана марката - за случаите по ал. 3, т. 3.
	Приема се 
	Предложението е включено в проекта с редакция.

	
	
	Сегашната Ал 4 става ал 5.
(5) (Нова – ДВ, бр. 79 от 2015 г.) Изваждането от употреба на производствена марка се извършва:
1. при наличие на уведомление в случаите по чл. 60, ал. 1;
2. при заявено писмено желание от страна на лицето, на чието име е регистрирана марката;
3. при прекратяване на дейността на обекта или търговеца;
4. при установяване или настъпване на промени в обстоятелства, удостоверени с документи по чл. 58, ал. 2, вследствие на което вече не са налице условията или са отпаднали основанията за издаване на удостоверението за регистриране на съответната производствена марка;
5. когато притежателят на марката не представи справка по чл. 13, ал. 7 и след изрично предписание с допълнително определен срок. – да се отмени - ал. 7 на чл. 13 е отменена.
	Приема се
	

	
	
	НОВА Ал. 6 Извадените от употреба по реда на ал. 5 ПМ се въвеждат в употреба със заповед на директора на съответната РДГ въз основа на заявление на лицето, на чието име е регистрирана марката при:
1. намиране/откриване на изгубена или открадната ПМ - за случаите по ал. 5, т. 1;
2. възобновяване на дейността на обекта;
3. отпадане на обстоятелствата по ал. 5, т. 4, на чието основание ПМ е извадена от употреба.
	Приема се
	

	
	
	Нова ал. 7 Извадените от употреба марки се предават за съхранение на съответната регионална дирекция по горите, с изключение на случаите на смърт на притежателя ѝ или прекратяване на дейността на търговеца. Предаването на КГМ и ПМ се извършва с двустранен протокол в срок 3 работни дни от влизане в сила на заповедта за изваждането ѝ от употреба, съответно за въвеждането ѝ в употреба.
	Приема се
	Предложението е включено в проекта с редакция.

	
	
	Мотивите ни са:
– Практиката допуска повторно вписване на лицата по чл. 235 от ЗГ, логично е да си възтановят  своята КГМ използвана в тяхната практика;
– Има опасност извадената от употреба КГМ да бъде предоставена/продадена на недобросъвестни работници в горите.
	Приема се
	

	2. 
	Стефан Бойков stefanbojkov68@yahoo.com
(писмо № 94-1963 от 9 декември 2024 г. и Портал за обществени консултации на 9 декември 2024 г.)
	Предложените изменения на Наредба 1 биха позволили по-широко навлизане на пластините при маркиране на стояща дървесина.
Съобразно опита, който имам в сферата на горите и прилагане на част от подзаконовата нормативна уредба предлагам да се включат и следните текстове към изменението и допълнението на Наредба 1 за контрола и опазването на горските територии, а именно:
	
	

	
	
	В чл. 15, ал. 1 се създават нови т. 6-8:
„т. 6. Издаването на последващ превозен билет за количество дървесина, което надвишава количествата дървесина по предходни превозни билети, въз основа на които се издава.
т. 7. Издаването на превозен билет за транспортиране на дървесина, в който като основание за издаването му е посочен предходен превозен билет, по който количеството дървесина вече е транспортирано от мястото на доставка – посочено в предходния превозен билет, с друг/и превозен/превозни билет/и “.
т. 8 Издаването на превозен билет за транспортиране на дървесина без попълнен валиден номер и дата на издаване на нормативно определен/изискуем документ, доказващ законния произход на дървесината.“.
	
	

	
	
	Мотиви: Чрез предложените текстове, се цели преустановяване на незаконна практика. Тези текстове са регламентирани от Заповед № 1019/17.11.2021 г. на Изпълнителния директор на ИАГ, но с включването на текстовете в Наредбата ще се избегне отпадането на актове за установени административни нарушения и ще доведе до по-добра осведоменост на заинтересованите лица.
По този начин се избягва узаконяване на дървесина с неизвестен произход.
	Приема се
	

	
	
	В чл.15 да се създаде нова ал.8 и ал.9
ал.8 „Всеки превозен билет трябва да съдържа 4 броя снимки в цифров формат на съответните превозни средства и натоварената на/в тях дървесина. Заснемането се осъществява чрез приложението за издаване на ПБ след натоварване и маркиране на дървесината и преди разпечатване на хартиените екземпляри, при спазване на следните изисквания:
т. 1 При товарни превозни средства с открит товар се извършва заснемане от четирите страни. Изображенията от предната и задната част следва да осигуряват визуално разчитане на регистрационните номера, а изображенията от задната част и двете страни следва да обхващат изцяло товара по височина и съответно по ширина и дължина.
т. 2 При товарни превозни средства със закрит товар и/или контейнер, заснемането се осъществява по начина, указан в т. 1, преди закриването на товара и/или затварянето на контейнера.
т. 3 При комбинация от превозни средства (камион и ремарке, полуремарке, прицеп и др.) заснемането се извършва по начин, осигуряващ визуализирането на регистрационните номера на всяко отделно превозно средство, като се добавят и отделни изображения, визуализиращи натовареното количество дървесина на цялата комбинация от превозни средства по реда, описан в т. 1.
т. 4 При леки автомобили и джипове се извършва заснемане, осигуряващо визуалното разчитане на регистрационния им номер и цялото количество натоварена дървесина.
т. 5 При останалите превозни средства, неизброени от т. 1 до т. 4, се извършва заснемането им от четирите страни, по начин осигуряващ визуализиране на превозното средство и цялото количество натоварена дървесина.
	Не се приема
	Тези тестове са част от Заповед № 24/18.01.2022 г. на изпълнителния директор на ИАГ, с която е допълнена Заповед № 1019/17.11.2021 г. на изпълнителния директор на ИАГ за определяне на образеца на превозни билети, но касаят повече технически въпроси, отколкото принципни и не следва да се включват в наредбата. В някои случаи възникват проблеми с изпращането и визуализацията на снимковия материал, което може да доведе до неосбователно търсене на отговорност от съответние лица, без същите да имат вина.

	
	
	ал. 9 „Всяко лице е длъжно да регистрира издадените превозни билети и снимките в цифров формат от него в рамките на деня в интернет информационната система на ИАГ“.
	Приема се
	Предложението е включено в проекта като ал. 8 на чл.15 с оглед факта, че в сега действащата наредба няма ал. 8.

	
	
	Мотиви: Към настоящия момент гореописаните изисквания са регистрирани със Заповед № 24/18.01.2022 г. на ИАГ, но включването им в Наредбата ще допринесе за по-добра осведоменост на заинтересованите лица, избягване на възможност за отпадане на издадените наказателни постановления при съдебното им обжалване. Създава допълнителен механизъм за контрол на транспорта на дървесина и ограничаване на възможността за осъществяване на повече от един курс с един превозен билет /наличието на снимки/.
Обикновено след приключване на работа, лицата издаващи ПБ изключват устройствата и не ги включват до следващия път, когато се налага да издадат ПБ. При такива случаи снимките се съхраняват в устройството до следващото „логване“ в системата. Това е един вид мярка да не може да се започне работа по издаване на ПБ докато не се предадат всички налични в устройството обекти, издадени в офлайн режим ПБ или снимки и ще улесни издаващия ПБ, тъй като няма да е необходимо да губи време за предаване на издадените предходния ден ПБ.
	
	

	
	
	Чл. 16 ал. 2 след думите „номерата и датата“ се добавя израза „или уникалния код“.
	Приема се
	

	
	
	Предлагаме:
1. В чл. 9, ал.1 след думите „задържане на“ се добавя израза „вещи, както и на“, а думите „описва задържаният документ“ се заменят с думите „описват задържаните вещи и документи“
	Приема се

	

	
	
	2. В чл. 9, ал. 2, думите „задържания документ“ се заменят с думите „задържаните вещи и/или документи“
	Приема се

	

	
	
	3. В чл. 9, ал. 7, думата „документи“ се заменят с думите „вещи и/или документи“
	Приема се
	

	
	
	Мотиви: Предложените изменения целят отстраняване на нормативна празнота, тъй като освен документите се налага и задържане на вещи, предмет или средство на нарушението.
	
	

	3. 
	Станислав Георгиев georgiev.stanislav65@gmail.com
(писмо № 94-1993 от 13 декември 2024 г.)
	Изразявам своята подкрепа по така предложените изменения в публикуваните наредби на сайта на портала за обществени консултации, към Министерски съвет, а именно Наредба 1 за контрол и опазване на горските територии, Наредба 5 за строителство в горски територии, без промяна на предназначението и Наредба 8 за сечите в горите.
	
	

	
	
	В тази връзка правя следното предложение за изменение и допълнение в Наредба 1 за контрол и опазване на горските територии:
	
	

	
	
	В чл. 15 , ал.1 се създава нова точка 6 със следния текст:
„6. Забранява се издаването на превозен билет от временен склад при наличие на нарушение в насаждението/имота, за което е издадено позволително за сеч, за които няма образувани административнонаказателни производства или не са съставени констативни протоколи за установяване на нарушението.“
	Не се приема
	Недопустимо е да се въвежда забрана и да се отказва издаването на превозен документ без по безспорен начин да е констатирано нарушение, установено по съответния законов ред.

	
	
	МОТИВИ: предложения текст изисква лицето, което издава превозния билет да е извършило проверка преди това, при която е установено по безспорен начин, че тази дървесина е добита законно. При наличие на нарушение следва два  се започне административно наказателно производство или най – малко да се състави констативен протокол, като и в двата случая следва да се задържи незаконно добитата дървесина. При сега действащите разпоредби е възможно да се издаде превозен билет и за незаконно добита дървесина, като по този начин тя се допуска на пазара и в последствие е много трудно установяването й. Издаването на превозния билет е основния акт за доказване на законността й. Направеното предложение ще създаде възможност и за прилагането на изискванията на Регламент (ЕС) 2023/1115 за предоставянето на пазара на ЕС и износа от ЕС на определени стоки и продукти, свързани с обезлесяването и деградацията на горите.
	
	

	4. 4
	Югоизточно държавно предприятие (Получено по електронен път на 16.12.2024 г.)
	Във връзка с публикуваните в сайта на Министерството на земеделието и храните Проекти на Наредба за изменение и допълнение на Наредба № 8 от 2011 г. за сечите в горите, Наредба № 1 от 2012 г. за контрола и опазването на горските територии и Наредба № 5 от 2014 г. за строителството в горски територии без промяна на предназначението им, на основание чл.26, ал.2 от Закона за нормативните актове, „ЮГОИЗТОЧНО ДЪРЖАВНО ПРЕДПРИЯТИЕ“ ДП изразява положително становище относно проектите поради следните мотиви.
	
	

	
	
	Промените в наредбите свързани с използването на специализирана горска техника /харвестъри и форвардери/, са абсолютно необходими тъй като през последните години се наблюдава отлив на работна ръка в горите, която следва да бъде компенсирана с навлизането на механизация в горския сектор. Промените ще доведат до насърчаване на повече субекти да закупят и работят с такава техника, която е в пъти по продуктивна от използваната до сега техника, а и много по-безопасна за самите работници. Опита и някои проучвания сочат, че използването на специализирана горска техника е много по-щадяща за природата. Изграждането на извозни пътища за тази техника с ширина до 6м., както е предложено в проекта за изменение няма да доведе до промяна в ландшафта и до нарушения в структурата на гората.
Същевременно предлагаме, някои от текстовете в проекта на Наредба № 8 от 2011 г. за сечите в горите и в проекта на Наредба № 1 от 2012 г. за контрола и опазването на горските територии да бъдат прецизирани, както следва:
	
	

	
	
	I. Относно проекта за изменение и допълнение на Наредба № 8 от 2011 г. за сечите в горите
Предложен § 4. В чл. 18, ал. 2 се изменя така:
„(2) Сечите по ал. 1 се извършват чрез освобождаване от дървета, храсти и издънки, които конкурират дърветата с добри стъблени качества и растежен потенциал, подходящи за месторастенето.“
Предлагаме следната редакция на тази алинея : „Сечите по ал.1 се извършват чрез освобождаване на дърветата с добри стъблени качества и растежен потенциал, подходящи за месторастенето от конкуриращи ги дървета, храсти и издънки от нежелани видове.“
Предложен § 15. В чл. 49 се създава ал. 3:
„(3) Лицето, което е подписало карнет-описа за маркирал насаждението, носи отговорност, че извършеното маркиране е съгласно изискванията за провеждане на съответните видове сечи по наредбата.“
Предлагаме в края на изречението думите „по наредбата“ да се заменят с „определени с утвърдената нормативна база“ , тъй като Изпълнителният директор на ИАГ утвърждава разработки и указания, които са задължителни при планиране и провеждане на сечите.
Предложен § 21. В чл. 55 се правят следните изменения:
1. В ал. 1 думата „имоти“ се заменя с „насаждения или за имоти и насаждения“.
2. В ал. 2 думата „имотите“ се заменя с „насажденията или на имотите и насажденията“.
3. В ал. 3 думата „имоти“ се заменя с „насаждения или на имотите и насажденията“.
Предлагаме освен тези изменения, след думата „собственици, да се добави „на гори“
Предложен § 24. В чл. 62 се правят следните изменения:
1. Алинея 3 и 4 се изменят така:
„(3) В случай на смърт, както и при невъзможност на лицето, което е получило позволителното за сеч, да подпише протокола за освидетелстване на сечището, същият се подписва от друго лице, определено от лицето, на което е разрешено да извърши добива в насаждението или имота.
(4) В случаите по ал. 3, освидетелстването се извършва в седемдневен срок от настъпването/уведомяването за обстоятелствата, породили невъзможността.“
2. Алинеи 5, 6 и 7 се отменят.
Този текст визира само лицето което е получило позволителното за сеч.
Какво се случва с досегашния текст на ал.3, която визира лицето, което издава позволителното за сеч, а именно:
(3) В случай на смърт, както и при невъзможност на лицето, издало позволителното за сеч, да освидетелства сечището протокол за освидетелстване се издава от друго лице по чл. 108, ал. 1 от Закона за горите, определено от:
1. директора на съответното държавно горско стопанство, държавно ловно стопанство, учебно-опитно горско стопанство или кмета на общината - за горските територии - държавна или общинска собственост, както и за такива, предоставени им за управление;
2. председателя или управителя на съответното горско сдружение - за горските територии, стопанисвани и управлявани от сдружението;
3. собственика на горската територия - в останалите случаи.
Предлагаме : Алинея 3 да си остане.
Да се изменят ал.4 с така предложения в § 24 текст
Алинея 5 да се измени така : В случаите по ал. 3 и ал.4 освидетелстването се извършва в седемдневен срок от настъпването/уведомяването за обстоятелствата, породили невъзможността.“
Да отпаднат алинеи 6 и 7.
	Не се приема
	Предложението е обект на друга наредба.

	
	
	II. Относно проекта за изменение и допълнение на Наредба № 1 от 2012 г. за контрола и опазването на горските територии
Част от стопанствата не приемат въвеждането на контролна горска марка във вид на пластини, със следните мотиви : увеличаване разходите на средства и технологично време за маркиране на стояща дървесина; вероятност от злоупотреби чрез премахване или преместване на пластините; вероятност от повреди на дърводобивната техника и инциденти в случай, че режещите части на машината засегнат пластина и др.
	Не се приема
	Възможността КГМ да е във формата на пластина съществува и към момента, съгласно чл. 51, ал. 2 от действащата Наредба 1 от 2012 г. за контрола и опазването на горските територии.

	
	
	III. Относно проекта за изменение и допълнение на Наредба № 5 от 2014 г. за строителството в горски територии без промяна на предназначението им
Приемаме без забележки предложените промени в Наредбата.
	Не се приема
	Предложението е обект на друга наредба.

	5. 5
	Георги Христов g_h_h@abv.bg (Получено по електронен път на 18.12.2024 г.)
	С настоящото бих желал да изразя своето становище по отношение предложените нормативни промени на обществено обсъждане:
	
	

	
	
	Подкрепям предложените промени в Наредба № 5 от 2014 г. за строителството в горски територии без промяна на предназначението им. С предложените промени ще може да се извършва механизиран модерен дърводобив, които е по-безопасен, по-качествен, ефективен и щадящ природата. При изграждането на самите извозни пътища за специализирана горска техника до 6 метра, както е предложено в проекта на изменение няма да доведе до голяма промяна на самия ландшафт, като и до разстройване на горите, а напротив ще се избегне направата на временни пътища с булдозери, при които се извършва оформяне на платното и отнемане на почвения пласт. Също така смятаме, че оставянето на остатъците от сечта върху просеките ще доведе до намаление на ерозионните процеси и запазване на почвената покривка. От друга страна липсата на работна ръка го прави единствената алтернатива за стопанисване на българските гори и ползване на дървесен ресурс, необходим както за икономиката на страната така и за поддържане на жизненото, функционално, структурно и здравословно състояние на горите.
	
	

	
	
	Подкрепям предложените промени в Наредба № 8 от 2011 г. за сечите в горите. С предложените промени ще може да се извършва механизиран модерен дърводобив, които е по-безопасен, по-качествен и ефективен, както и оптимизирането на ползването на дървесина и подобряване състоянието на горите. От друга страна липсата на работна ръка го прави механизирания дърводобив единствената алтернатива за стопанисване на българските гори и ползване на дървесен ресурс, необходим както за икономиката на страната така и за поддържане на жизненото, функционално, структурно и здравословно състояние на горите.
	
	

	
	
	Подкрепям предложените промени в Наредба № 1 за КОГТ и въвеждането на маркиране на стоящи дървета за сеч с пластини ще доведе до по-голям контрол при сечта, тъй като при използването на КГМ много често номера не се вижда особено след 2-3 години.
	Приема се
	

	6. 6
	Инж. Димитър Иванов – Kaloyan Ivanov kaloyan.kas@gmail.com (Получено по електронен път на 18.12.2024 г.) 
	Във връзка с предложените промени за изменения на наредба номер 8, наредба номер 1 и наредба номер 5 изразявам следното становище:
	
	

	
	
	Подкрепям в цялост предложените промени за стимулиране на механизирането на дърводобива и предоставянето на възможност за въвеждането на природосъобразни техники и машини за извършването на същия, като единствено не подкрепям категорично въвеждането на маркиране на сечи с пластини поради високият разход за това и съмнителният резултат, който следва.
	Не се приема
	Възможността КГМ да е във формата на пластина съществува и към момента, съгласно чл. 51, ал. 2 от действащата Наредба 1 от 2012 г. за контрола и опазването на горските територии.

